qundao/data-zh-poetry huggingface dataset:
少宗伯赵类庵·其二
作者：边贡
朝代：明

坐深斋閤五更天，起立梅花细雨边。自保一心惟对越，敢云三礼是精专。形骸已觉非前度，风景犹疑似去年。啼彻晓鸡清不寐，更呼童子爇炉烟。
尹亭夜集
作者：边贡
朝代：明

忆共尚书饮，兰舟漾渚风。芙蓉开月下，箫管入云中。鹤唳烟沙远，萤流水閤通。重来值摇落，无复往时同。晃晃水上月，棱棱沙际风。寒星动木杪，远火露烟中。城郭千峰对，园林一水通。兴移还野酌，留赏夜深同。
尹亭夜集·其一
作者：边贡
朝代：明

忆共尚书饮，兰舟漾渚风。芙蓉开月下，箫管入云中。鹤唳烟沙远，萤流水閤通。重来值摇落，无复往时同。
尹亭夜集·其二
作者：边贡
朝代：明

晃晃水上月，棱棱沙际风。寒星动木杪，远火露烟中。城郭千峰对，园林一水通。兴移还野酌，留赏夜深同。
山中怀白岩二首
作者：边贡
朝代：明

珂马长安道，趋陪几见秋。那知迁转地，翻动别离愁。光禄诗名远，容台礼数优。空山中夕梦，长绕凤凰楼。昔奉山陵使，曾同虞殡吟。鳌翻沧海变，龙去鼎湖深。紫极瞻云地，清霄望月心。苍苍松柏里，怀往益沾襟。
山中怀白岩二首·其一
作者：边贡
朝代：明

珂马长安道，趋陪几见秋。那知迁转地，翻动别离愁。光禄诗名远，容台礼数优。空山中夕梦，长绕凤凰楼。
山中怀白岩二首·其二
作者：边贡
朝代：明

昔奉山陵使，曾同虞殡吟。鳌翻沧海变，龙去鼎湖深。紫极瞻云地，清霄望月心。苍苍松柏里，怀往益沾襟。
山中杂诗
作者：边贡
朝代：明

下马古寺门，偶与山僧遇。相对两不言，蝉声在高树。园果垂丹实，园丁日夜看。未曾供寝庙，不敢献中官。
山中杂诗·其一
作者：边贡
朝代：明

下马古寺门，偶与山僧遇。相对两不言，蝉声在高树。
山中杂诗·其二
作者：边贡
朝代：明

园果垂丹实，园丁日夜看。未曾供寝庙，不敢献中官。
山之阳送朱子宜归省
作者：边贡
朝代：明
体裁：四言诗

山之阳兮，有春者晖。草之华矣，将子言归。（一章）山有泉兮，㶁㶁其流。子之归矣，谁与我晤游。（二章）子之归矣，登堂寿母。何以赠子，曰有春酒。（三章）
山有云赠閒翁也閒翁家于婺水之上既寿且康其子佥宪君宦游山东以不得恒侍左右为恨客有为之作望云图者野史氏闻而感焉乃援琴而歌曰
作者：边贡
朝代：明

山有云，皓其光兮。以飞以扬兮。覆我翁之堂兮。我堂兮日关。我翁兮在山。云朝出游兮暮来还。视我翁兮寔居其间。嗟嗟山之巍兮云则永栖。我翁之乐兮千祀其无涯。
山行
作者：边贡
朝代：明

两山开一径，杳杳入云烟。仄磴樵人下，危峰野衲禅。断鸿愁返照，归马识斜川。井邑干戈后，凋零异昔年。
山行即事
作者：边贡
朝代：明

陵署青青生午烟，山渠氵虢氵虢响春泉。白头宫监松林下，闲说英皇北狩年。
山行即事二首
作者：边贡
朝代：明

山径春深满绿苔，景陵东去转萦回。忽逢樵父惊相问，言自黄花镇里来。陵署青青生午烟，山渠㶁㶁响春泉。白头宫监松林下，閒说英皇北狩年。
山行即事二首·其一
作者：边贡
朝代：明

山径春深满绿苔，景陵东去转萦回。忽逢樵父惊相问，言自黄花镇里来。
山行即事二首·其二
作者：边贡
朝代：明

陵署青青生午烟，山渠㶁㶁响春泉。白头宫监松林下，閒说英皇北狩年。
山馆坐雨
作者：边贡
朝代：明

野雾山霏接栋浮，广堂重幕䬃如秋。四檐急雨鸣且乱，万里长风吹不休。乡国几时来短札，家人何处泊孤舟。朝来对镜休相讶，定有霜华上黑头。
山馆坐雨
作者：边贡
朝代：明
体裁：七言律诗

野雾山霏接栋浮，广堂重幕飒如秋。四檐急雨鸣且乱，万里长风吹不休。乡国几时来短札，家人何处泊孤舟。朝来对镜休相讶，定有霜华上黑头。
岁除祫祭以病不与奉荅同寅白岩见怀之作
作者：边贡
朝代：明

木榻香寒篝火融，晖晖残日隐房栊。天涯风俗追随里，岁暮阴阳感慨中。井干不消经夜雪，阶萱犹发故年丛。端居最忆东朝士，俎豆从容未可同。
岘山
作者：边贡
朝代：明

大树萧萧白日寒，羊公祠下独凭栏。寻常一种青山石，长使行人洒泪看。
岳母王太夫人寿六十
作者：边贡
朝代：明

太君年纪六更旬，母德芬芳孟氏邻。封级早看登二品，寿筵长喜对三春。云移北海青鸾近，雨入东台碧草新。我亦半生称半子，献觞无地远伤神。
希尹谜诗戏荅次韵
作者：边贡
朝代：明

弃置常疑秋扇同，招寻何敢望东风。梅消花雪春方露，鲤出冰河信始通。终夜綵云飞梦里，几时明月堕怀中。西州道路谁能识，为访当年卖卜翁。
席上次韵刘镇远希召南雍剑客歌为八十翁阮毅夫赋
作者：边贡
朝代：明

虎头突兀鸢肩高，将军将军真古豪。已有精忠贯白日，更看逸气凌青霄。少年带剑方城里，朝猎登山夕临水。结交意气无南北，侠侣游朋来远迩。出门白马骄如龙，飞黄不受徒御砻。心轻项羽匹夫勇，身许萧何万世功。平生好诗有诗癖，时向江边寻古迹。谁论北海孔文举，未数东山谢安石。帐底高眠强敌愁，共说将军无与俦。淮阴壮士富才略，会稽老子多阴谋。中年华发忽成素，叹息流光近迟暮。辟谷真成陆地仙，学易上究先天数。子歌孙舞终日欢，城有堞兮江有澜。他时汉水襄山道，应见青牛西出关。
席上赠子立内兄
作者：边贡
朝代：明

碧柳毵毵黄鸟过，城隅早芳媚云波。登高宛恋乡思多，玉壶倒尽难成酡。欲留不留将奈何，韶华荏苒空蹉跎。携手东陌上，烟光忽已夕。眼前相对不尽欢，别后封书复何益。君不见凤雏短翮栖高桐，骥子草伏山岳空。看君不合在岩穴，上苑年年春杏红。春杏红，点春衣。明年此日应相见，千里家园亦暂归。
席上送穆子得情字
作者：边贡
朝代：明

萤火依微穿广庭，钟声杳蔼度层城。殊方客子三更语，南国佳人万里情。夜雨楼中闻雁别，秋风江上看潮生。两都词赋流传美，不似湘潭吊屈平。
幽寂
作者：边贡
朝代：明

幽寂卧蓬户，凄凉怀旧吟。莺啼非故国，草色乱春心。落日黄云暮，阴风碧海深。嗷嗷北来雁，二月有归音。
广川舟中与东桥酌别次韵三首
作者：边贡
朝代：明

汴上一为别，漂摇十二秋。那期卫川涘，得并李膺舟。月映青山出，波涵碧树流。接宵欢达曙，不为酒尊留。共脱风前帽，还披月下襟。乾坤万里别，江海十年心。越鸟枝难共，湘鱼帛易沉。相逢畏相失，延滞绿溪阴。愧我蒹葭质，倚君琼树姿。遥怜共飘泊，且复笑栖迟。秀句推先达，高言戒独危。江蓠照雪月，秋谷有深期。
广川舟中与东桥酌别次韵三首·其一
作者：边贡
朝代：明

汴上一为别，漂摇十二秋。那期卫川涘，得并李膺舟。月映青山出，波涵碧树流。接宵欢达曙，不为酒尊留。
广川舟中与东桥酌别次韵三首·其三
作者：边贡
朝代：明

愧我蒹葭质，倚君琼树姿。遥怜共飘泊，且复笑栖迟。秀句推先达，高言戒独危。江蓠照雪月，秋谷有深期。
广川舟中与东桥酌别次韵三首·其二
作者：边贡
朝代：明

共脱风前帽，还披月下襟。乾坤万里别，江海十年心。越鸟枝难共，湘鱼帛易沉。相逢畏相失，延滞绿溪阴。
庐墓哀为杨名父作
作者：边贡
朝代：明

庐墓哀，庐墓哀，墓上有花亲手栽。春风一番花一开，亲魂去矣何时来。魂不来，儿不返，空林月落猿声断。泪花著树花已空，伤心何处吹羌管。
庭皋
作者：边贡
朝代：明

清露下庭皋，兰缸照虚牗。幽人已复醉，更酌尊中酒。登登高城柝，深巷鸣鸡狗。夜久不成眠，倚阑看北斗。
延月轩
作者：边贡
朝代：明

松上有海鹤，松下有泉石。轩中几格明，轩外狐兔迹。延览兴遐情，半窗山月白。
弘治辛酉夏五月省元杜廷陈氏卧病旅邸予往问焉至则死矣逾四年其兄廷献会予京师言及泣数行下且谓不可无诗以哭其弟也追忆往事为补此篇
作者：边贡
朝代：明

切切重切切，秋风桂枝折。哀哀复哀哀，人归长夜台。桐为棺兮席为舍，寒巷萧条日光下。孤儿五岁初学行，向人啼父不成声。访君来，哭君去。乡路迢迢隔暝烟，潍水莱山渺何处。
张侍御过访不值谢荅
作者：边贡
朝代：明

有客骑骢马，徘徊恋友生。虚烦过茅屋，实已隔山城。野僻蓬蒿满，园荒蟋蟀鸣。空村中夕梦，相忆倍含情。
张夏道中遇雨短歌示同行诸子
作者：边贡
朝代：明

南山北山雨如注，寒风飒飒吹山树。中河水发行子愁，褰裳欲渡且复休。黑雾苍云蔽村舍，咫尺谁能辨牛马。嗟哉出门百里行路难，我今胡为在中野。
张秋官元德席上留别
作者：边贡
朝代：明

春日江陵去，烟花万里途。山川留故郢，舟楫带三吴。树影湘流转，猿声峡月孤。郡楼登望夕，天北是皇都。
归人哀为南海张进士作
作者：边贡
朝代：明

归人哀，哀不极，双墓累累五羊侧。亲颜欲见不可得，梦里相看画中忆。养儿谓言得儿力，昼锦归来扫荆棘。百金置酒千金庖，散作空山老鸦食。归人哀，哀不极。
归寺
作者：边贡
朝代：明

荒荒野径苍苔滑，浅浅僧房白竹斜。昼坐不知谁是主，暮归聊以此为家。几声画角吹山雨，十里朱门锁苑花。行止也知无定著，寒云枯木楚天涯。
归自北村
作者：边贡
朝代：明

款款野中话，依依川上情。雨昏沙径色，风起暮林声。临水仆夫望，呼予童子名。柴门露远火，回策兴弥清。
彦卿垂示省署述怀之作次韵奉荅
作者：边贡
朝代：明

寂寂荒园午，庭虚不下帘。墨池经雨润，厨火隔宵熸。壁溜侵湘簟，窗风动越缣。灌花亲汲水，童子睡初甜。官閒仍地僻，宾从少经过。睡起看山立，诗成对竹哦。小塘云影乱，深树鸟声多。坐数秋期近，双星欲渡河。
彦卿垂示省署述怀之作次韵奉荅·其一
作者：边贡
朝代：明

寂寂荒园午，庭虚不下帘。墨池经雨润，厨火隔宵熸。壁溜侵湘簟，窗风动越缣。灌花亲汲水，童子睡初甜。
彦卿垂示省署述怀之作次韵奉荅·其二
作者：边贡
朝代：明

官閒仍地僻，宾从少经过。睡起看山立，诗成对竹哦。小塘云影乱，深树鸟声多。坐数秋期近，双星欲渡河。
徐园夜坐有怀
作者：边贡
朝代：明

避暑将军府，青青竹满园。坐看台上月，吟忆水西轩。萤火流烟度，蚊雷接暮喧。美人漳浦卧，何日奉清言。
得友人书
作者：边贡
朝代：明

一辞东海钓鱼矶，五见疏林木叶飞。漳浦去留非嗜蹇，子山词赋本思归。秋深苑圃黄花在，寒入关山白草菲。忽有锦鳞传尺素，转怜江表故人稀。
得同年寅之管城见寄之作酬答二首
作者：边贡
朝代：明

翩翩骢马度秋涯，思入风云句意佳。多病独怜梁苑客，闭门高卧草侵阶。诗来恰值酒醒馀，起步秋庭病忽除。唤妇不须愁夜黑，老夫今日得明珠。
得同年寅之管城见寄之作酬答二首·其一
作者：边贡
朝代：明

翩翩骢马度秋涯，思入风云句意佳。多病独怜梁苑客，闭门高卧草侵阶。
得同年寅之管城见寄之作酬答二首·其二
作者：边贡
朝代：明

诗来恰值酒醒馀，起步秋庭病忽除。唤妇不须愁夜黑，老夫今日得明珠。
得白岩惠书
作者：边贡
朝代：明

山童传信到江乡，满纸云烟墨数行。西洛漫誇裴相国，南宫何羡米元章。四朝黄发身仍健，五岳丹梯兴未忘。观物素谙玄化理，不须重问九还方。
御帐坪次王伯安韵
作者：边贡
朝代：明

白日天门近，青山御帐空。亭虚从眺览，树古自登封。过鸟层云上，鸣泉万壑中。翠华春不返，惆怅昔人踪。
忧旱二首
作者：边贡
朝代：明

欲叩苍天意，悠悠默且玄。树焦真可爨，井渴故须穿。碧汉空秋水，钟山静晓烟。九重宽恤诏，何日下荒田。亢阳厚土裂，兹事莫言无。旱貉久为怪，惰龙真恼吾。未沾三伏雨，敢说九秋租。珍重云霓望，苍生待一苏。
忧旱二首·其一
作者：边贡
朝代：明

欲叩苍天意，悠悠默且玄。树焦真可爨，井渴故须穿。碧汉空秋水，钟山静晓烟。九重宽恤诏，何日下荒田。
忧旱二首·其二
作者：边贡
朝代：明

亢阳厚土裂，兹事莫言无。旱貉久为怪，惰龙真恼吾。未沾三伏雨，敢说九秋租。珍重云霓望，苍生待一苏。
念奴娇·赠友
作者：边贡
朝代：明
体裁：词

山城雨过，望青郊，迢递碧山连属。岸旭林霏，萦远带，回首屡看僮仆。白石桥边，苍松涧底，冉冉云相逐。野猿孤鹤，晚来聊伴幽独。几度梦到江南，画船箫鼓夜，傍芦花宿。乌帽锦衣，驺唱处，犹是当年拘束。布衲纶巾，芒鞋藜杖，无宠还无辱。閒观尘世，几人能此知足。
忽报二首
作者：边贡
朝代：明

忽报杨开府，新传羽檄过。未须忧赤县，且复守黄河。去马定看疾，来舟遂不多。飘蓬愧生理，终日傍干戈。岂料朝天使，翻为避地人。去留难与决，传报恐非真。碧树花争蕊，清江水自春。庙堂嘉靖日，州郡转风尘。
忽报二首·其一
作者：边贡
朝代：明

忽报杨开府，新传羽檄过。未须忧赤县，且复守黄河。去马定看疾，来舟遂不多。飘蓬愧生理，终日傍干戈。
忽报二首·其二
作者：边贡
朝代：明

岂料朝天使，翻为避地人。去留难与决，传报恐非真。碧树花争蕊，清江水自春。庙堂嘉靖日，州郡转风尘。
怀三屏子
作者：边贡
朝代：明

北郭雨冥冥，东山云雾青。三屏不我对，九柳自吾亭。短发嗟同病，长歌笑独醒。临溪抚身世，百载一浮萍。
怀昌谷大理二首
作者：边贡
朝代：明

孺子南州彦，词华早擅场。共怜廷尉府，秪益簿书忙。宝縼愁鹦鹉，盐车困骕骦。何时一艇去，与尔泛沧浪。斋房隐薜萝，野外少人过。向月复谁语，看山空自歌。城孤戍火乱，地迥北风多。惆怅离居夕，相思奈尔何。
怀昌谷大理二首·其一
作者：边贡
朝代：明

孺子南州彦，词华早擅场。共怜廷尉府，秪益簿书忙。宝縼愁鹦鹉，盐车困骕骦。何时一艇去，与尔泛沧浪。
怀昌谷大理二首·其二
作者：边贡
朝代：明

斋房隐薜萝，野外少人过。向月复谁语，看山空自歌。城孤戍火乱，地迥北风多。惆怅离居夕，相思奈尔何。
怀王生
作者：边贡
朝代：明

世弃君平久，狂疏老更添。绝人吾岂好，嗜酒子应嫌。荷叶翠出水，榴花红入帘。晚当西牖坐，山日映书签。
悯雨奉答白岩光禄
作者：边贡
朝代：明

故乡风景梦依然，鱼浦窗西兔岭颠。谁道不归归未得，芙蕖窗下抱愁眠。赤日帘栊如火然，野夫怀秋病欲颠。安得海风吹霹雳，九渊呼起蛰龙眠。
悯雨奉答白岩光禄·其一
作者：边贡
朝代：明

故乡风景梦依然，鱼浦窗西兔岭颠。谁道不归归未得，芙蕖窗下抱愁眠。
悯雨奉答白岩光禄·其二
作者：边贡
朝代：明

赤日帘栊如火然，野夫怀秋病欲颠。安得海风吹霹雳，九渊呼起蛰龙眠。
感事八首
作者：边贡
朝代：明

天山戎马本天骄，入贡能轻道路遥。底事内兵翻作乱，祸胎疑自武宗朝。一自甘州杀宪臣，国家纲纪似秋尘。各边声势元相倚，缓急谁为死力人。代郡城中十万家，膏粱珠翠甚繁华。兵残火烈须臾事，女哭男啼亦可嗟。宣府云中五日程，朱门王子白衣行。回头却向西山哭，玉眷金昆知死生。诸将邀勋各逞能，边军反侧寝还兴。抚哺休誇桂元帅，绥来还有蔡中丞。紫荆西望白云山，腹里云中指顾间。好降丝纶促诸将，急操兵马备三关。城中金鼓昼逄逄，城上高悬首级双。二十四家同日死，自今休更说招降。白日城门四不开，就中情状颇难猜。乘时早定安边计，只恐春深牧马来。
感事八首·其一
作者：边贡
朝代：明

天山戎马本天骄，入贡能轻道路遥。底事内兵翻作乱，祸胎疑自武宗朝。
感事八首·其七
作者：边贡
朝代：明

城中金鼓昼逄逄，城上高悬首级双。二十四家同日死，自今休更说招降。
感事八首·其三
作者：边贡
朝代：明

代郡城中十万家，膏粱珠翠甚繁华。兵残火烈须臾事，女哭男啼亦可嗟。
感事八首·其二
作者：边贡
朝代：明

一自甘州杀宪臣，国家纲纪似秋尘。各边声势元相倚，缓急谁为死力人。
感事八首·其五
作者：边贡
朝代：明

诸将邀勋各逞能，边军反侧寝还兴。抚哺休誇桂元帅，绥来还有蔡中丞。
感事八首·其八
作者：边贡
朝代：明

白日城门四不开，就中情状颇难猜。乘时早定安边计，只恐春深牧马来。
感事八首·其六
作者：边贡
朝代：明

紫荆西望白云山，腹里云中指顾间。好降丝纶促诸将，急操兵马备三关。
感事八首·其四
作者：边贡
朝代：明

宣府云中五日程，朱门王子白衣行。回头却向西山哭，玉眷金昆知死生。
戏柬黄允升太常
作者：边贡
朝代：明

清河水西黄奉常，五年身不到岩廊。诛茅小筑凭虚阁，临水新开注易堂。已许白云随杖屦，更招玄鹤伴壶觞。金陵送客初停驾，借问新醪几瓮香。
戏简王临安同年
作者：边贡
朝代：明

候子虎溪渡，送子龙陂桥。出城不相见，征盖倏已遥。百金买江鱼，千金买春酒。期子会宜城，飘忽过潼口。追子汉江曲，望子岘山头。子有室家好，岂知途路愁。暮投城外寺，急雨响高屋。安得与子同，长歌对银烛。子程勿早发，吾驾亦早留。风尘莽南北，一别动经秋。
戏赠张守公荐
作者：边贡
朝代：明

蜀郡留工部，任城卧谪仙。古人多逆旅，地主几称贤。岁月青尊里，乡关白雁前。知章与严武，君不愧当年。
或曰虽有寓意然非善言故改作
作者：边贡
朝代：明

红芳瘦尽绿阴肥，幽鸟枝头自在栖。一日天风吹羽翮，上林便作好声啼。
承闻诏迎圣母太妃还宫
作者：边贡
朝代：明

兆启封邦日，图开继统春。汉南王化远，天下母仪新。侍寝随宫眷，留行聚国人。嗣皇敦孝理，瞻望黼衣频。济水朝京甸，燕关镇海流。九重迎圣母，千里会诸侯。日月开黄道，河山列素秋。礼文同扈跸，元不为宸游。
承闻诏迎圣母太妃还宫·其一
作者：边贡
朝代：明

兆启封邦日，图开继统春。汉南王化远，天下母仪新。侍寝随宫眷，留行聚国人。嗣皇敦孝理，瞻望黼衣频。
承闻诏迎圣母太妃还宫（二首）
作者：边贡
朝代：明

兆启封邦日，图开继统春。汉南王化远，天下母仪新。侍寝随宫眷，留行聚国人。嗣皇敦孝理，瞻望黼衣频。¤
承闻诏迎圣母太妃还宫（二首）
作者：边贡
朝代：明

济水朝京甸，燕关镇海流。九重迎圣母，千里会诸侯。日月开黄道，河山列素秋。礼文同扈跸，元不为宸游。
挽同年程御史良用次见素韵二首
作者：边贡
朝代：明

有志经邦国，无忧及子孙。凄凉柱下史，慷慨殿中言。发已生离白，声还死别吞。空山一杯酒，何日奠忠魂。新安新庙起，闻子入乡贤。古墓青山外，秋风老泪前。乾坤英爽聚，日月大名悬。谁续少陵语，载歌骢马篇。
挽同年程御史良用次见素韵二首·其一
作者：边贡
朝代：明

有志经邦国，无忧及子孙。凄凉柱下史，慷慨殿中言。发已生离白，声还死别吞。空山一杯酒，何日奠忠魂。
挽同年程御史良用次见素韵二首·其二
作者：边贡
朝代：明

新安新庙起，闻子入乡贤。古墓青山外，秋风老泪前。乾坤英爽聚，日月大名悬。谁续少陵语，载歌骢马篇。
挽听竹山人
作者：边贡
朝代：明

江雨夜合凉云秋，江翁骑龙上天游。玉棺沈沈土门闭，江翁只葬江头地。江头苦篁风叶老，下有巾车往来道。相逢啼杀感恩人，泪湿斑花愁不扫。斑花自湿人自哀，江翁一去何时来。烟波冥冥渺千里，空托招魂赋湘水。
挽张思绍乃翁
作者：边贡
朝代：明

归老身犹健，游仙梦已侵。盐司官誉在，豸服主恩深。迢递碧山路，凄凉嘉树阴。秋风渡泸水，客子正愁心。
挽无钖吴翁
作者：边贡
朝代：明

锡山春日墓，闻说？乡贤。露叶迷蒿里，风笳惨木田。名高悬榻后，事定盖棺前。陇上清明月，年年哭杜鹃。
挽无锡吴翁
作者：边贡
朝代：明
体裁：五言律诗

锡山春日墓，闻说葬乡贤。露叶迷蒿里，风笳惨木田。名高悬榻后，事定盖棺前。陇上清明月，年年哭杜鹃。
挽海钓翁
作者：边贡
朝代：明

山海关头月，春来几度圆。杖藜无起日，华表有归年。寂历远游道，凄凉孤愤篇。朱云不可见，留槛汉庭前。
挽王宪副父母二首
作者：边贡
朝代：明

露白秋郊迥，风高宰木凄。深嗟墓门道，犹有聘君题。隐迹庞公并，诗名魏野齐。孝魂招不返，应只在辽西。白首来官舍，丹旌返旧山。有怀空色养，无日见生还。暮草春回碧，机堂昼掩关。天涯有游子，肠断舞衣斑。
挽王宪副父母二首·其一
作者：边贡
朝代：明

露白秋郊迥，风高宰木凄。深嗟墓门道，犹有聘君题。隐迹庞公并，诗名魏野齐。孝魂招不返，应只在辽西。
挽王宪副父母二首·其二
作者：边贡
朝代：明

白首来官舍，丹旌返旧山。有怀空色养，无日见生还。暮草春回碧，机堂昼掩关。天涯有游子，肠断舞衣斑。
挽秦国声乃翁
作者：边贡
朝代：明

天井峰头暮烟紫，少微星落山翁死。山前新墓土累累，石门题著封君字。封君在时山水光，鸡群寒鹤何昂藏。一身独作乡社表，见者呼为王彦方。自从仙游去不返，江波寂寂江花晚。钓竿三尺挂垂杨，野径无人竹门掩。有生会有死，全归诚独难。名归隐逸传，衔称大夫官。佳儿擅时誉，采采云中鸾。恩华烛幽邃，紫诰双龙盘，封君九原心亦安。呜呼，封君九原心亦安。
挽董天粹母
作者：边贡
朝代：明

板舆游乐地，经晋复经燕。岂料言归日，翻成永别年。堂虚春草合，机冷夜灯悬。欲问三迁事，慈容隔九泉。
挽诗
作者：边贡
朝代：明

鹃啼芳树血痕鲜，转首东风又一年。何日琴尊聊复尔，旧时池馆故依然。张翰兴托鲈鱼外，贾谊魂惊鵩鸟前。同榜弟兄仍地主，几看江月泪双悬。
挽谢都宪二首
作者：边贡
朝代：明

太守驱车日，中丞拥节年。化行江郡美，名在蜀人传。漆吏悲移壑，殷王惜济川。陇门双石表，何处立秋烟。人间七十载，地下几千秋。无复青山到，真同逝水流。乱云笼閤迥，啼鸟殡宫幽。欲采蘋花奠，闽江远帝州。
挽谢都宪二首·其一
作者：边贡
朝代：明

太守驱车日，中丞拥节年。化行江郡美，名在蜀人传。漆吏悲移壑，殷王惜济川。陇门双石表，何处立秋烟。
挽谢都宪二首·其二
作者：边贡
朝代：明

人间七十载，地下几千秋。无复青山到，真同逝水流。乱云笼閤迥，啼鸟殡宫幽。欲采蘋花奠，闽江远帝州。
接树叹为方举人乃翁作
作者：边贡
朝代：明

朝汲水，暮伐土，山人接栗山中圃。白头翁妪感且伤，那能更待渠实尝。春风花开秋结果，玉盘跪进黄金颗。冰鱼冻笋古有之，谁道苍苍不关我。我圃之树今十围，双亲何在冢累累，山人见之双泪垂。
插秧歌
作者：边贡
朝代：明

红石冈头夜雨晴，湖田水满接堤平。行人欲问年丰俭，试向田中听鼓声。
故山道中二首
作者：边贡
朝代：明

此山青可爱，岩嶂绕云松。暂息野中驾，弥耽尘外踪。石桥今古在，香客往来逢。落日谷风起，依稀闻瞑钟。素盖凌风转，飘飘度石梁。田家始晡食，村店已斜阳。红忆山椒熟，青怜陇麦长。郊行亦何事，能遣世情忘。
故山道中二首·其一
作者：边贡
朝代：明

此山青可爱，岩嶂绕云松。暂息野中驾，弥耽尘外踪。石桥今古在，香客往来逢。落日谷风起，依稀闻瞑钟。
故山道中二首·其二
作者：边贡
朝代：明

素盖凌风转，飘飘度石梁。田家始晡食，村店已斜阳。红忆山椒熟，青怜陇麦长。郊行亦何事，能遣世情忘。
敖工部子发水亭次韵二首
作者：边贡
朝代：明

袅雾流云水阁寒，浴凫飞鹭满江干。风潮莫向愁中听，雪竹还留醉里看。曲径回廊接圃深，竹窗松户晚阴阴。幽花不阻三春梦，明月长悬万里心。
敖工部子发水亭次韵二首·其一
作者：边贡
朝代：明

袅雾流云水阁寒，浴凫飞鹭满江干。风潮莫向愁中听，雪竹还留醉里看。
敖工部子发水亭次韵二首·其二
作者：边贡
朝代：明

曲径回廊接圃深，竹窗松户晚阴阴。幽花不阻三春梦，明月长悬万里心。
教场晚酌次登字韵
作者：边贡
朝代：明

百丈丹梯向晚登，将台高处碧云层。旌旗照水閒相对，睥睨凌霄醉一凭。天外忽闻归树鸟，月中遥见入山僧。深怜散帙投壶地，夜榻秋杉白露凝。
散步
作者：边贡
朝代：明

零零宵露湿春堤，杨柳风清晓月低。童子莫愁江路滑，老夫扶老有青藜。
文侍御宗严出按中州次韵
作者：边贡
朝代：明

淼淼河流百尺宽，楼船飞渡晓风寒。西台御史桓公雅，南国诗人陆务观。春入汴堤青草合，云开嵩岳碧峰攒。临岐未有琅玕赠，报我无劳双玉盘。
斋居
作者：边贡
朝代：明

琳宫仙梵柏森森，祝圣欣同海内心。万里庙堂悬念切，十年侍从感恩深。閒愁似雨疏还密，世事无端古又今。却忆讲筵供奉日，已知迂拙负纶音。
斋居候驾
作者：边贡
朝代：明

圜丘围绕万松青，石磴萦纡忆旧经。乘月试观仙陛乐，倚风遥听属车铃。力堪供奉丁年健，心到斋明午夜醒。欲效杜陵歌大礼，书成谁为达皇扃。
斋居同月岩夜坐
作者：边贡
朝代：明

寂寂槐厅晚，端居感岁时。雪消山色在，寒退井痕知。白战怀苏老，清斋伴子期。坐来情转逸，华月照方池。
断弦引
作者：边贡
朝代：明

离琴挂幽壁，玉轸朱丝弦。美人不复来，华月生秋圆。临除拭金徽，弦绝轸难续。昨日白头吟，今朝断肠曲。轸是美人系，弦是美人调。人亡琴亦亡，独坐悲长宵。
新庄道中即事次章抑庵郡守韵
作者：边贡
朝代：明

步随芳草惬寻幽，踏遍山亭与寺楼。情入暮春多感慨，地过名士亦风流。川长渐觉三花远，雨足因占二麦收。南望岳峰苍翠里，到时深恐白云留。
方日升杂画四首 其一 鸡雏
作者：边贡
朝代：明

鸡雏不离母，离母声不休。如何宦途人，岁岁天边游。
方日升杂画四首 其三 狮子猫
作者：边贡
朝代：明

异质人所贵，能令鼠窟虚。如何北窗下，閒卧饱溪鱼。
方日升杂画四首 其二 枇杷
作者：边贡
朝代：明

枇杷江外果，感念主恩深。长忆叨供奉，朝回满袖金。
方日升杂画四首 其四 白雉
作者：边贡
朝代：明

迢迢越裳国，万里献珍禽。不睹周王化，谁知姬旦心。
方日升杂画四首·鸡雏
作者：边贡
朝代：明

鸡雏不离母，离母声不休。如何宦途人，岁岁天边游。枇杷江外果，感念主恩深。长忆叨供奉，朝回满袖金。异质人所贵，能令鼠窟虚。如何北窗下，閒卧饱溪鱼。迢迢越裳国，万里献珍禽。不睹周王化，谁知姬旦心。
方献夫读书山寺
作者：边贡
朝代：明

闻君读书处，孤榻寄禅林。日抱左氏癖，时为梁甫吟。开窗千嶂出，隔巷一灯深。独有花龛月，盈盈鉴苦心。
旅寓清源有怀故乡亲友
作者：边贡
朝代：明

雨过双松午，云阴覆閤长。柳蜩迎日嘒，芹燕落泥香。碧水通官舍，青山接故乡。怀人不可见，归思转苍茫。
无题二首
作者：边贡
朝代：明

杨柳三春暮，沙场万里馀。紫骝何日返，空有寄来书。庭际何所有，有萱复有芋。自闻秋雨声，不种芭蕉树。
无题二首·其一
作者：边贡
朝代：明

杨柳三春暮，沙场万里馀。紫骝何日返，空有寄来书。
早春登凤凰台次韵静斋
作者：边贡
朝代：明

李白何年更此游，荒台依旧枕江流。因歌老凤怀佳句，重向金陵吊古丘。梅萼柳条俱废苑，日华云色但芳洲。狂夫未有消狂计，野立郊吟处处愁。
时思堂
作者：边贡
朝代：明

苍凉海日曙，堂下森兰玉。愿言永孝思，俎豆差繁缛。岁岁荐烝尝，采蘋清涧曲。
昌平废县
作者：边贡
朝代：明

层阿回眺独行行，日落春山烟雾生。山下荒城隐丛薄，路人云是古昌平。
昌平馆
作者：边贡
朝代：明

寒食烟花暮，伤归复旅游。芳尊不相对，华馆坐悠悠。月细光疑晦，山空响似秋。老亲垂短发，计日向西州。
春日卧病寄刘子希尹王子孟宣
作者：边贡
朝代：明

我济富山水，人称名士乡。两生俱俊杰，吾道岂荒凉。紫禁烟花地，青云翰墨场。应须得高步，书札报沧浪。老病东山客，青春意䬃然。祗因愁不去，翻与醉相牵。草檄怀公干，登楼忆仲宣。几时莲叶里，重放北湖船。
春日卧病寄刘子希尹王子孟宣·其一
作者：边贡
朝代：明

我济富山水，人称名士乡。两生俱俊杰，吾道岂荒凉。紫禁烟花地，青云翰墨场。应须得高步，书札报沧浪。
春日卧病寄刘子希尹王子孟宣·其二
作者：边贡
朝代：明

老病东山客，青春意䬃然。祗因愁不去，翻与醉相牵。草檄怀公干，登楼忆仲宣。几时莲叶里，重放北湖船。
春日卧病寄刘子希尹王子孟宣·其二
作者：边贡
朝代：明
体裁：五言律诗

老病东山客，青春意飒然。祗因愁不去，翻与醉相牵。草檄怀公干，登楼忆仲宣。几时莲叶里，重放北湖船。
春日寄南曹故人
作者：边贡
朝代：明

白门杨柳石桥边，尚忆金陵吏隐年。独夜有怀通梦寐，五云回首隔风烟。凤凰台古江应绕，鳷鹊楼高月自悬。省寺故人元不少，南音谁附北鸿传。
春日有怀空同李子
作者：边贡
朝代：明

南中数枉故人书，北上蹉跎信转疏。四海酒杯形影外，十年诗草梦魂馀。藏身笑我同方朔，作赋怜君过子虚。春入吹台芳草遍，塔云楼月近何如。
春日杂兴集杜句
作者：边贡
朝代：明

二月已破三月来，百年多病独登台。支离东北风尘际，怀抱何时得好开。柴门空闭锁松筠，燕子衔泥两度新。不是尚书期不顾，故园犹得见残春。未有涓埃荅圣朝，便应华发老渔樵。东流江水西飞燕，人事音书漫寂寥。自从官马送还官，信有人间行路难。独在阴厓结茅屋，强移栖息一枝安。
春日杂兴集杜句·其一
作者：边贡
朝代：明

二月已破三月来，百年多病独登台。支离东北风尘际，怀抱何时得好开。
春日杂兴集杜句·其三
作者：边贡
朝代：明

未有涓埃荅圣朝，便应华发老渔樵。东流江水西飞燕，人事音书漫寂寥。
春日杂兴集杜句·其二
作者：边贡
朝代：明

柴门空闭锁松筠，燕子衔泥两度新。不是尚书期不顾，故园犹得见残春。
春日杂兴集杜句·其四
作者：边贡
朝代：明

自从官马送还官，信有人间行路难。独在阴厓结茅屋，强移栖息一枝安。
春日王监察天宇过访留酌二首
作者：边贡
朝代：明

豸冠春访薜萝衣，晴日池台燕子飞。心为感时偏耿耿，话因谈旧转依依。閒过别院题青竹，却望南山指翠微。欲问野夫栖隐处，九槐溪上一柴扉。笑我贪书日苦辛，爱君风采是埋轮。青骢独系垂杨晚，白屋长甘旧业贫。千里海邦开雨雪，万家山郭转阳春。回骖却傍黄昏路，萝月纤纤喜近人。
春日王监察天宇过访留酌二首·其一
作者：边贡
朝代：明

豸冠春访薜萝衣，晴日池台燕子飞。心为感时偏耿耿，话因谈旧转依依。閒过别院题青竹，却望南山指翠微。欲问野夫栖隐处，九槐溪上一柴扉。
春日王监察天宇过访留酌二首·其二
作者：边贡
朝代：明

笑我贪书日苦辛，爱君风采是埋轮。青骢独系垂杨晚，白屋长甘旧业贫。千里海邦开雨雪，万家山郭转阳春。回骖却傍黄昏路，萝月纤纤喜近人。
春暮
作者：边贡
朝代：明

骨肉俱零落，还家不似归。自伤真块处，谁更遣花飞。雨揠春苗病，风摧旅雁稀。飘飘木兰楫，吾欲泛东沂。
春雪
作者：边贡
朝代：明

怪尔阳春日，凄凄昼雪寒。情知飞絮假，还当落梅看。向日偏萦户，随风故绕阑。同云幕千里，吟坐忆长安。
昭君出塞图
作者：边贡
朝代：明

帝遣才人出汉宫，远投殊域为和戎。琵琶晚映娥眉月，觱篥寒吹粉面风。终夜苦心悬北斗，隔年归信托南鸿。征鞍倦倚聊成寐，犹在长门女伴中。
是夜草堂小集呈坐客
作者：边贡
朝代：明

五更城角弄秋哀，万里江鸿避雪回。可但逢时叹摇落，即从抛印赋归来。情多实恋风前帽，病起虚看雨后台。华发旧人今在几，夜深休负菊花杯。
昼寝
作者：边贡
朝代：明

冶城山下水云居，落木惊心昼寝馀。多病一秋稀出户，故交经月少通书。琴声自识钟仪苦，礼法同怜阮籍疏。且欲乘流问蓬岛，海门风浪近何如。
显陵五章送严介溪宗伯
作者：边贡
朝代：明

于穆献考，睿哲维则。宅兹郢方，以莅王国。笃生我后，膺符受历。奕世丕承，下土是式。滔滔江汉，翼轸之墟。我后龙翔，奄正中区。诞基骏命，聿绍鸿图。赫赫明明，肇阐徽谟。帝念孝思，继序不忘。位号既崇，复我天常。有严新庙，祠礿烝尝。是典是彝，诞告多方。乃命司空，伐石京师。郁郁我陵，大建厥规。载经载营，竹花卜釐。立极考度，备物多仪。帝属其文，经纬七曜。贞观崇封，勒我纯孝。亿万斯年，汤孙是诏。天人肃肃，卫兹隧道。
显陵五章送严介溪宗伯
作者：边贡
朝代：明
体裁：四言诗

于穆献考，睿哲维则。宅兹郢方，以莅王国。笃生我后，膺符受历。奕世丕承，下土是式。（一章）滔滔江汉，翼轸之墟。我后龙翔，奄正中区。诞基骏命，聿绍鸿图。赫赫明明，肇阐徽谟。（二章）帝念孝思，继序不忘。位号既崇，复我天常。有严新庙，祠礿烝尝。是典是彝，诞告多方。（三章）乃命司空，伐石京师。郁郁我陵，大建厥规。载经载营，竹花卜釐。立极考度，备物多仪。（四章）帝属其文，经纬七曜。贞观崇封，勒我纯孝。亿万斯年，汤孙是诏。天人肃肃，卫兹隧道。（五章）
晓起口号
作者：边贡
朝代：明

春眠不奈鸟声催，起立荒园傍古槐。怪底幽寻苦无力，梦中曾上故山来。
晚坐
作者：边贡
朝代：明

碧柳阴沈覆古槎，黄昏时见月笼沙。渔梁曲曲深相护，贾舶鳞鳞迥不遮。灯影夕悬城外塔，水痕晴落岸边衙。前溪子夜歌声袅，风景依稀似若邪。
晚雪
作者：边贡
朝代：明

梅花枝上报初春，泺水源头忆故人。天宇自清心自白，不知何处有红尘。
暮春病起寄怀希尹
作者：边贡
朝代：明

院静帘垂春日斜，药炉茶鼎寄生涯。閒思旧侣空怀远，病对芳辰转忆家。檐畔落泥还燕子，槛边飞絮且杨花。何时却捲图书去，一放江门万里槎。
暮行
作者：边贡
朝代：明

野色苍茫合，宵征问路频。马蹄经藓滑，萤火度溪新。乡国今何许，家书动隔春。远村灯烛处，箫鼓赛田神。
月下赠孙生
作者：边贡
朝代：明

月出东城光皎然，踏歌归去马翩翩。风尘醉别三秋暮，乡土交情十载前。侠气早闻探虎穴，壮心时为舞龙泉。长安九陌烟花地，无事飘零又一年。
有怀
作者：边贡
朝代：明

春回冬去年如箭，菊白梅黄又碧桃。秦陇暮云牵梦远，楚江寒月弄潮高。舟车万里怜孤迹，山水平生托醉毫。遥忆石头回建业，古台游凤长新毛。
望云亭
作者：边贡
朝代：明

觱沸此槛泉，脉自龙湫来。飞出两白龙，划然丹壁开。倚亭望长云，从天喷风雷。
望孝宗陵
作者：边贡
朝代：明

泰陵今在目，突起茂阡西。宫殿青霄迥，松杉白日凄。坤墟符帝宅，山寿与天齐。黍稷明年祀，重来路不迷。
望岳亭为王生作时其父戍云中
作者：边贡
朝代：明

东岳名高四海间，此山之外更无山。何时倚杖青云上，与尔朝登复暮攀。望岳亭临河水隈，碧窗遥对孔林开。谁知仰止平生意，不为岩岩气象来。岱宗西与太行临，岚翠霏微晓不分。底是灵州狄刺史，不看岩障只看云。
望岳亭为王生作时其父戍云中·其三
作者：边贡
朝代：明

岱宗西与太行临，岚翠霏微晓不分。底是灵州狄刺史，不看岩障只看云。
望岳亭为王生作时其父戍云中·其二
作者：边贡
朝代：明

望岳亭临河水隈，碧窗遥对孔林开。谁知仰止平生意，不为岩岩气象来。
望陵二首
作者：边贡
朝代：明

徙倚东峰下，西陵望郁然。玄宫深閟日，玉座迥浮烟。风雨清明候，乾坤正德年。攀龙无处所，空有泪潺湲。忆在先朝日，曾沾侍从恩。鸾舆归寂寞，凤质俨生存。夕日昏阡树，春风长涧蘩。祠官如可乞，长奉泰陵园。
望陵二首·其一
作者：边贡
朝代：明

徙倚东峰下，西陵望郁然。玄宫深閟日，玉座迥浮烟。风雨清明候，乾坤正德年。攀龙无处所，空有泪潺湲。
望陵（二首）
作者：边贡
朝代：明

徙倚东峰下，西陵望郁然。玄宫深瑀日，玉座迥浮烟。风雨清明候，乾坤正德年。攀龙无处所，空有泪潺湲。¤
望陵（二首）
作者：边贡
朝代：明

忆在先朝日，曾沾侍从恩。鸾舆归寂寞，凤质俨生存。夕日昏阡树，春风长涧蘩。祠官如可乞，长奉泰陵园。
望雨
作者：边贡
朝代：明

倚杖柴门底，云峰引兴长。验霞从曙色，瞻雨过昏黄。柱础虚含润，盆荷实抱香。空檐百尺溜，何日听浪浪。
朝涉篇六章
作者：边贡
朝代：明

朝涉洪流，夕步江皋。凯风吹衣，游子心劳。岸则有藻，江则有鱼。我钓我采，荐之中厨。昔曳里布，以献以舞。今也则亡，敢曜斯组。繄祭五鼎，厥养乃三。禄不逮存，哀哀孰堪。上冢爇黄，下冢回首。嗟嗟游子，行役已久。暧暧暮光，萧萧白杨。永怀二人，曷也可忘。
朝涉篇六章
作者：边贡
朝代：明
体裁：四言诗

朝涉洪流，夕步江皋。凯风吹衣，游子心劳。（一章）岸则有藻，江则有鱼。我钓我采，荐之中厨。（二章）昔曳里布，以献以舞。今也则亡，敢曜斯组。（三章）繄祭五鼎，厥养乃三。禄不逮存，哀哀孰堪。（四章）上冢爇黄，下冢回首。嗟嗟游子，行役已久。（五章）暧暧暮光，萧萧白杨。永怀二人，曷也可忘。（六章）
朱子皋挽词
作者：边贡
朝代：明

约食墩前起新庙，乡人共说朱郎孝。朱郎能孝复能仁，眼看盗贼皆良民。直拟贞心化强暴，岂料势穷翻杀身。君不见钱塘潮，汨罗水，同是乾坤忠义鬼。春草碧色江绿波，魂招不来将奈何。
杂咏四首
作者：边贡
朝代：明

黄金满归橐，白日行亦惧。道左遗爱碑，贼来将不去。乳燕巢古堤，流莺度层阁。试看白马郎，金丸向谁落。东山雷殷殷，南涧雨冥冥。爱尔衡门下，团团松盖青。行人争渡急，江黑雨鸣船。戢戢中林鸟，归飞薄暮前。
杂咏四首·其一
作者：边贡
朝代：明

黄金满归橐，白日行亦惧。道左遗爱碑，贼来将不去。
杂咏四首·其三
作者：边贡
朝代：明

东山雷殷殷，南涧雨冥冥。爱尔衡门下，团团松盖青。
杂咏四首·其二
作者：边贡
朝代：明

乳燕巢古堤，流莺度层阁。试看白马郎，金丸向谁落。
杂咏四首·其四
作者：边贡
朝代：明

行人争渡急，江黑雨鸣船。戢戢中林鸟，归飞薄暮前。
杂画十一首
作者：边贡
朝代：明

日出打鱼去，日斜沽酒还。渔翁家不远，只隔岸西山。蔼蔼古城暮，遥遥车马度。同为城外人，不识城中路。北风吹大雪，向夕满空山。遥见山中客，悬灯草屋间。鸡鸣山店昏，四郊风雨辰。苍茫野田际，愁杀独行人。田家春酒熟，野老日相过。醉别衡门外，山莺啼绿萝。江水春春碧，江门昼昼开。荒村过客少，独自扫苍苔。道上秋雨过，道傍秋树红。采樵归树晚，吹笛月明中。闭门听春雨，开门寡行旅。借问桥上翁，河水深几许。征夫慕前侣，杳蔼出幽林。欲渡溪桥去，山中暮雪深。鸟啼青石冈，日照红泥坂。杳杳云外钟，山僧独归晚。上山行采薇，下山行苦饥。山风夕凛凛，吹笠复吹衣。
杂画十一首·其一
作者：边贡
朝代：明

日出打鱼去，日斜沽酒还。渔翁家不远，只隔岸西山。
杂画十一首·其七
作者：边贡
朝代：明

道上秋雨过，道傍秋树红。采樵归树晚，吹笛月明中。
杂画十一首·其三
作者：边贡
朝代：明

北风吹大雪，向夕满空山。遥见山中客，悬灯草屋间。
杂画十一首·其九
作者：边贡
朝代：明

征夫慕前侣，杳蔼出幽林。欲渡溪桥去，山中暮雪深。
杂画十一首·其二
作者：边贡
朝代：明

蔼蔼古城暮，遥遥车马度。同为城外人，不识城中路。
杂画十一首·其五
作者：边贡
朝代：明

田家春酒熟，野老日相过。醉别衡门外，山莺啼绿萝。
杂画十一首·其八
作者：边贡
朝代：明

闭门听春雨，开门寡行旅。借问桥上翁，河水深几许。
杂画十一首·其六
作者：边贡
朝代：明

江水春春碧，江门昼昼开。荒村过客少，独自扫苍苔。
杂画十一首·其十
作者：边贡
朝代：明

鸟啼青石冈，日照红泥坂。杳杳云外钟，山僧独归晚。
杂画十一首·其十一
作者：边贡
朝代：明

上山行采薇，下山行苦饥。山风夕凛凛，吹笠复吹衣。
杂画十一首·其四
作者：边贡
朝代：明

鸡鸣山店昏，四郊风雨辰。苍茫野田际，愁杀独行人。
李将军
作者：边贡
朝代：明

李将军，七尺身，丈八矛，生来骨相当封侯。锦袍白马如流电，一岁长安一相见。不扫边尘向朔庭，空随汉月归乡县。李将军，雄且英，山东塞北咸知名。嗣忠堂前世泽远，且读父书调母羹。君不见长杨羽骑如云集，天子勤边方好兵。
李时佩坐上留别
作者：边贡
朝代：明

兰叶荷花香满庭，坐来炎雨霁空冥。帘开高栋一星出，酒对故人双眼青。沙柳阴森如待折，候虫凄断若为听。间从聚散看身世，天际浮云水上萍。
李月辉方丈二首
作者：边贡
朝代：明

鸡犬不闻音，仙家巷陌深。洞箫吹赤玉，丹灶化黄金。庭迥秋花寂，阶寒夕雨沉。愿传方外秘，勿使岁华侵。秋林积雨晦，晏坐失朝曛。地似通勾漏，人疑是少君。依依归洞鹤，冉冉度窗云。预恐重来日，花源杳不分。
李月辉方丈二首·其一
作者：边贡
朝代：明

鸡犬不闻音，仙家巷陌深。洞箫吹赤玉，丹灶化黄金。庭迥秋花寂，阶寒夕雨沉。愿传方外秘，勿使岁华侵。
李月辉方丈二首·其二
作者：边贡
朝代：明

秋林积雨晦，晏坐失朝曛。地似通勾漏，人疑是少君。依依归洞鹤，冉冉度窗云。预恐重来日，花源杳不分。
村舍
作者：边贡
朝代：明

村舍孤烟起，山中朝雨寒。丁夫荷锄去，稚子出门看。早稼登场圃，秋瓜蔓井阑。居然羡閒逸，趋府欲辞官。
杜蒉
作者：边贡
朝代：明

旷饮调饮，臣蒉亦饮。酒生微波，天风凛凛。子卯不乐，君臣始终。爵亡言存，千古无穷。
杨介夫丧母
作者：边贡
朝代：明

楚客抱沉哀，孤舟天际回。恩馀五鼎食，人闭九泉台。古壁机丝断，残灯穗帐开。慈魂犹恋子，夜夜梦中来。
杨介夫丧母
作者：边贡
朝代：明
体裁：五言律诗

楚客抱沉哀，孤舟天际回。恩馀五鼎食，人闭九泉台。古壁机丝断，残灯繐帐开。慈魂犹恋子，夜夜梦中来。
枕上简献吉二首
作者：边贡
朝代：明

自入秋来日日晴，看花看月每同行。一夜六街风雨恶，莫言天不解离情。早凉冲晓入纱帷，听雨听风睡起迟。街西咫尺不相见，却似河梁别后时。
枕上简献吉二首·其一
作者：边贡
朝代：明

自入秋来日日晴，看花看月每同行。一夜六街风雨恶，莫言天不解离情。
枕上简献吉二首·其二
作者：边贡
朝代：明

早凉冲晓入纱帷，听雨听风睡起迟。街西咫尺不相见，却似河梁别后时。
柬朱柱史子宜
作者：边贡
朝代：明

有美中台彦，闻名自国都。岂知多难日，识面在江湖。地入王畿远，星分客棹孤。霜威倘可借，一为保前途。
柬李朝信同年
作者：边贡
朝代：明

古驿炎荒远谪丞，晚从台省见飞腾。开渠实并西门豹，击水虚疑北海鹏。二月寿筵双翠柏，十年官舍一清冰。昨来詹尹传消息，闻说先生自此升。
柬河内使粹夫
作者：边贡
朝代：明
体裁：五言律诗

忆尔曾金马，予官亦琐闱。惊风一以振，落羽遂分飞。东郡身仍屈，西河信每稀。传经与抗疏，心事两相违。
柬河内使粹夫
作者：边贡
朝代：明

忆尔曾金马，予官亦？闱。惊风一以振，落羽遂分飞。东郡身仍屈，西河信每稀。传经与抗疏，心事两相违。
柬王美卿万户
作者：边贡
朝代：明

见说君家圃，新开夜合花。暝云含洞石，炎雨净溪沙。想像王郎剑，迟徊汉使槎。一尊虚旧约，惆怅坐昏鸦。
柬马公顺同年
作者：边贡
朝代：明

三载风尘一见难，每将书札报平安。梁园幸是同官地，春月春花却自看。
柳塘杂兴四首
作者：边贡
朝代：明

汲水浇花柳贯鱼，草堂巢燕暮春馀。要知开径诛茅意，不为浓阴好读书。御沟东畔柳成林，御水盈盈十里阴。白马青衫桥上客，春来多少故园心。琴台书榭绿阴深，杖履时时隔水寻。閒过永明湖上看，几家桃李自成阴。塘烟漠漠水迢迢，摇荡春风几万条。不傍御园歌舞地，只愁宫女妒纤腰。
柳塘杂兴四首·其一
作者：边贡
朝代：明

汲水浇花柳贯鱼，草堂巢燕暮春馀。要知开径诛茅意，不为浓阴好读书。
柳塘杂兴四首·其三
作者：边贡
朝代：明

琴台书榭绿阴深，杖履时时隔水寻。閒过永明湖上看，几家桃李自成阴。
柳塘杂兴四首·其二
作者：边贡
朝代：明

御沟东畔柳成林，御水盈盈十里阴。白马青衫桥上客，春来多少故园心。
柳塘杂兴四首·其四
作者：边贡
朝代：明

塘烟漠漠水迢迢，摇荡春风几万条。不傍御园歌舞地，只愁宫女妒纤腰。
柳塘杂兴四首望岳亭为王生作时其父戍云中·其一
作者：边贡
朝代：明
体裁：七言绝句

东岳名高四海间，此山之外更无山。何时倚杖青云上，与尔朝登复暮攀。
梦台峰同登山阁示我以旧题风雨石崖青之句觉而足之台峰将巡南郡
作者：边贡
朝代：明

白下城隅佳丽亭，使君冠盖昔曾经。吴宫晋墅悲人代，虎踞龙蟠识地形。新梦水烟湖柳碧，旧题风雨石崖青。海邦渔子春相忆，夜指江天认法星。
梨云轩独坐有怀
作者：边贡
朝代：明

睡起僧房日未斜，兴来随处即为家。美人不见幽期渺，閒对苍黄数落花。
椿庭荣寿图诗
作者：边贡
朝代：明

白头注书懒出门，足迹不到东西村。倏忽移家向千里，远游却谢君王恩。钱唐夜舸冲潮发，柏署啼乌晓方歇。升堂见子复见孙，綵服如云映秋月。江鱼竹笋称觞暇，时坐肩舆过城下。苏公堤上闻采莲，岳王祠前看走马。问君北归今几春，予欲乘槎西问津。渡河先访封君宅，携酒来攀庭际椿。
楝塘歌
作者：边贡
朝代：明

楝塘老人塘上游，飒飒西风吹素秋。记得看花三四月，满塘红紫映波流。
樾冈中丞登舟后有作相示荅之
作者：边贡
朝代：明

中丞入奏扬帆日，乳燕鸣鸠月正三。枫陛晓星看斗北，杏花春雨别江南。诗多到处堪题石，驾迥何人敢并骖。苦别登台远相望，暮云斜照酒初酣。